钦定古今图书集成/明伦汇编/氏族典/第089卷 > 卢镗
## 钦定古今图书集成/明伦汇编/氏族典/第089卷 > 卢镗

按《明外史俞大猷传》：“卢镗，汝宁卫人。嘉靖时，由世荫
历福建都指挥佥事，为都指挥朱纨所任。纨自杀，镗
亦论死。寻赦免，以故官备倭福建。迁都指挥。击贼嘉
兴，败绩戴罪。寻擢参将，分守浙东滨海诸郡。贼掠诸
县，指挥闵溶等败死，镗夺职戴罪。旋以荐擢协守江
浙副总兵。倭犯江北，镗驰援破之。又败北洋倭，复流”
劫江北。巡抚李遂劾镗纵贼。镗已擢都督佥事，为江
南、浙江总兵官，夺职视事。以通政唐顺之荐，复职如
初。寻以诛汪直功，进都督同知。倭复犯浙东，水陆十
馀战，斩首千四百有奇。总督胡宗宪以荡平闻，镗复
增俸赉金。镗擢用由宗宪。宗宪败，给事中丘橓劾镗
八罪，逮治免归。